

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: UP/I-007-05/22-01/01

URBROJ: 2186/012-02/32-22-2

Ivanec, 12. svibnja 2022.

Na temelju članka 37. stavka 3. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 - pročišćeni tekst, 123/17, 98/19, 144/20), članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 08/20, 15/21, 38/21 – pročišćeni tekst) i članka 52. stavak 3. Statuta Dječjeg vrtića Ivančice Ivanec, KLASA: 012-03/19-01/01, URBROJ: 2186/012-07-19-01 od 03.04.2019. - pročišćeni tekst, Gradsko vijeće Grada Ivanca na 17. sjednici održanoj 12. svibnja 2022. godine donosi

**R J E Š E NJ E**

**o imenovanju ravnateljice Dječjeg vrtića Ivančice Ivanec**

**I.**

MILENA GOLUBIĆ iz Ivanca, Ulica Akademika Mirka Maleza 35, 42240 Ivanec, odgajatelj predškolske djece, imenuje se za ravnateljicu Dječjeg vrtića Ivančice Ivanec, na vrijeme od četiri godine, počevši od 25. svibnja 2022. godine.

**II.**

Ovo Rješenje stupa na snagu danom donošenja, a objavit će se u „Službenom vjesniku Varaždinske županije“.

**O b r a z l o ž e nj e**

Upravno vijeće Dječjeg vrtića Ivančice Ivanec je na temelju članka 37. stavka 2. Zakona o predškolskom odgoju i obrazovanju (Narodne novine broj 10/97, 107/07, 94/13 i 98/19), članaka 40. i 41. Zakona o ustanovama (Narodne novine broj 76/93, 29/97, 47/99, 35/08, 127/19), te članka 53. stavka 2. Statuta Dječjeg vrtića Ivančice Ivanec, KLASA: 012-03/19-01/01, URBROJ: 2186/012-07-19-01 od 3. 4. 2019. – pročišćeni tekst) donijelo Odluku o raspisivanju natječaja za imenovanje ravnatelja/-ice Dječjeg vrtića Ivančice Ivanec te sukladno navedenoj odluci raspisalo Natječaj za imenovanje ravnatelja/ice Dječjeg vrtića Ivančice Ivanec. Javni natječaj je objavljen u Narodnim novinama br. 38/3022, od 25. ožujka 2022. godine, a rok za podnošenje prijava na natječaj je bio 8 dana do dana objave, odnosno zaključno do 04. travnja 2022. godine.

U predmetnom natječaju je određeno da za ravnatelja može biti imenovana osoba koja ispunjava sljedeće uvjete:

– ispunjava uvjete za odgojitelja ili stručnog suradnika propisane Zakonom o predškolskom odgoju i obrazovanju (Narodne novine broj 10/97, 107/07, 94/13, 98/19, u daljnjem tekstu: ZPOO) te Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (Narodne novine broj 133/97)

– ima najmanje pet godina radnog staža u djelatnosti predškolskog odgoja,

- ima položen stručni ispit, osim radnika koji sukladno članku 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću (Narodne novine broj 133/97 i 4/98) nemaju obvezu polaganja stručnog ispita,

- nije pravomoćno osuđena za kaznena djela iz kataloga kaznenih djela navedenih u članku 25. stavku 1. Zakonom o predškolskom odgoju i obrazovanju, odnosno protiv koje se ne vodi kazneni postupak za neko od kaznenih djela navedenih u istom stavku članka predmetnog Zakona,

- nije pravomoćno osuđena za neko od prekršajnih djela navedenih u članku 25. stavku 3. Zakona o predškolskom odgoju i obrazovanju, odnosno protiv koje se ne vodi prekršajni postupak za neko od prekršajnih djela navedenih u istom stavku članka predmetnog Zakona,

- nisu izrečene zaštitne mjere iz članka 25. stavka 10. Zakona o predškolskom odgoju i obrazovanju.

Na temelju članka 54. stavak 1. Statuta Dječjeg vrtića Ivančice Ivanec, KLASA: 012-03/19-01/01, URBROJ: 2186/012-07-19-01 od 03.04.2019. - pročišćeni tekst, nakon isteka roka za podnošenje prijava na natječaj, upravno vijeće razmatra natječajnu dokumentaciju, utvrđuje prijedlog za imenovanje ravnatelja i dostavlja ga s natječajnom dokumentacijom osnivaču.

Prema predmetnoj dokumentaciji, u predviđenom roku, zaprimljene su tri prijave, i to prijave: Divjak Suzana, Golubić Milena i Strugar Karlo (prijave su navedene abecednim redom po prezimenu). Sve prijave su utvrđene kao pravodobne i pravovaljane te ispunjavaju uvjete natječaja.

Upravno vijeće Dječjeg vrtića Ivančice Ivanec je na sjednici održanoj dana 29. travnja 2022. godine utvrdilo prijedlog za imenovanje ravnatelja/ice. Većinom glasova svih članova, Upravno vijeće je predložilo da se za ravnateljicu Dječjeg vrtića Ivančice Ivanec imenuje Milenu Golubić.

Sukladno članku 52. stavak 3. Statuta Dječjeg vrtića Ivančice Ivanec, KLASA: 012-03/19-01/01, URBROJ: 2186/012-07-19-01 od 03.04.2019. - pročišćeni tekst, ravnatelja vrtića imenuje osnivač, Gradsko vijeće, prema prijedlogu upravnog vijeća.

Slijedom navedenog, Gradsko vijeće je prihvatilo prijedlog Upravnog vijeća Dječjeg vrtića, te je riješeno kao u izreci ovog Rješenja.

**UPUTA O PRAVNOM LIJEKU**

Protiv ovog Rješenja žalba nije dopuštena, ali se može pokrenuti upravni spor pred Upravnim sudom Republike Hrvatske u roku od 30 dana od dana dostave rješenja.

PREDSJEDNIK GRADSKOG

VIJEĆA GRADA IVANCA:

Dalibor Patekar

DOSTAVITI:

1. Golubić Milena, Ulica Akademika Mirka Maleza 35, 42240 Ivanec
2. Divjak Suzana, Eugena Kumičića 13, 42240 Ivanec
3. Strugar Karlo, Stjepana Vukovića 69, 42240 Ivanec
4. Dječji vrtić Ivančice Ivanec, Ak. Ladislava Šabana 19, 42240 Ivanec
5. Pismohrana, ovdje